EU reúnese coa Comisión Europa e denuncia a "desidia" da Xunta ante a contaminación por lindano no Porriño
Pedro Ocampo e Eva Solla, reunidos coa Dirección Xeral de Medio Ambiente da Comisión Europea, coñeceron a existencia de estratexias de remediación do chan, así como técnicas e proxectos para eliminar o lindano
Eva Solla, A coordinadora nacional de Esquerda Unida e deputada de En Marea, Eva Solla, e o concelleiro de EU Son Porriño, Pedro Ocampo, xunto a europedutado Javier Couso, estiveron reunidos esta mañá con Humberto Delgado Rosa, representante da Dirección Xeral de Medio Ambiente da Comisión Europea, en Bruxelas, coa fin de trasladar a problemática da contaminación por lindano.
Ante esto, Eva Solla fai fincapé en que demandará á Xunta medidas ao respecto “para protexer a saúde das veciñas e veciños do Porriño, e do resto de concellos afectados, que chegan case a Portugal”. Pola súa banda, o concelleiro de EU Son Porriño, Pedro Ocampo, valora de “produtiva” a reunión desta mañá, aínda que tamén lamenta que dende as administracións non se fixera ningunha petición, en aras de solventar isto, a Europa. “Foi por esa desidia que non se puido actuar, pese a poder obter financiación e tecnoloxía novidosa para a remediación do lindano”.
Por todo isto, dende Esquerda Unida denuncian a "desidia" da Xunta, que "non ten feita ningunha actuación efectiva para eliminar os residuos de lindano, e instamos a que se implique, apelando ás institucións europeas, para paliar este problema ecolóxico e sanitario, tal e como fixeron outras zonas do Estado como Aragón".